**NOTĂ INFORMATIVĂ**

|  |
| --- |
| **1. Denumirea autorului și, după caz, a participanților la elaborare** |
| Ministerul Agriculturii, Dezvoltării Regionale și Mediului a elaborat proiectul hotărârii Guvernului privind aprobarea Regulamentului privind exportul şi importul de produse chimice care prezintă în temeiul Legii nr. 389-XV din 25 noiembrie 2004 pentru aderarea Republicii Moldova la Convenţia de la Rotterdam privind procedura de consimţămînt prealabil în cunoştinţă de cauză, aplicabilă anumitor produşi chimici periculoşi şi pesticide care fac obiectul comerţului internaţional şi cu privire la aprobarea și în temeiul art. 18, alin. 3 a Legii nr. 277 din 29 noiembrie 2018 privind substanțele chimice. |
| **2. Condițiile ce au impus elaborarea proiectului de act normative și finalitățile urmărite** |
| Prezentul proiect de Regulament privind exportul şi importul de produse chimice care prezintă risc este elaborat în vederea realizării prevederilor Programului naţional privind managementul durabil al substanţelor chimice în Republica Moldova, aprobat prin Hotărîrea Guvernului nr. 973 din 18 octombrie 2010 și vine în executarea Legii nr. 389-XV din 25 noiembrie 2004 pentru aderarea Republicii Moldova la Convenţia de la Rotterdam privind procedura de consimţămînt prealabil în cunoştinţă de cauză, aplicabilă anumitor produşi chimici periculoşi şi pesticide.  Obiectivul proiectului Regulamentului constă în:   * Dezvoltarea mecanismului de aplicare a Convenţiei de la Rotterdam privind procedura de consimţămînt prealabil în cunoştinţă de cauză, aplicabilă anumitor produşi chimici periculoşi şi pesticide care fac obiectul comerţului internaţional, la care Republica Moldova a aderat prin Legea nr. 389-XV din 25.11.2004; * promovarea responsabilităţilor şi eforturilor comune de cooperare în domeniul transportului internaţional de produse chimice care prezintă risc, în vederea protejării sănătăţii umane şi a mediului de daunele potenţiale; * utilizarea corectă din punct de vedere ecologic a produselor chimice care prezintă risc. * asigurarea armonizării cadrului legislativ naţional cu prevederile legislaţiei UE. |
| **3. Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
| Proiectul Regulamentului privind exportul şi importul de produse chimice care prezintă risc este armonizat cu Regulamentul (UE) nr. 649/2012 al Parlamentului European și al Consiliului din 4 iulie 2012 privind exportul și importul de produse chimice care prezintă risc, publicat în Jurnalul Oficial al Uniunii Europene (JO) nr. L 201 din 27 iulie 2012.  Gradul de compatibilitate a actului UE cu proiectul de Regulament în cauză este reflectat în tabelul de concordanță elaborat conform prevederilor Hotărârii Guvernului nr. 1345 din 24 noiembrie 2006 cu privire la armonizarea legislaţiei Republicii Moldova cu legislaţia comunitară. |
| **4. Principalele prevederi ale proiectului și evidențierea elementelor noi** |
| Necesitatea aplicării unor măsuri mai riguroase la importul în ţară a substanţelor chimice care prezintă risc şi/sau care sunt interzise sau supuse unor restricţii severe la nivel internaţional, în vederea protejării sănătăţii umane şi a mediului la nivel naţional, în corespundere cu standardele internaţionale, a condiţionat includerea unor prevederi care să restricţioneze şi interzică importul şi exportul. Prin urmare, este oportun ca aceste elemente să fie încorporate într-o Hotărâre de Guvern.  Proiectul Regulamentului privind exportul şi importul de produse chimice care prezintă risc își propune să promoveze responsabilitatea comună și cooperarea în comerţul internaţional cu produse chimice periculoase şi să protejeze sănătatea umană şi mediul, punând la dispoziția tuturor părților importatoare informații cu privire la caracteristicile produselor chimice care prezintă risc și la modul de stocare, transport, utilizare și eliminare a acestor substanțe chimice în condiții de siguranță.  Introducerea unor proceduri oficiale cu privire la importul substanţelor chimice care prezintă risc pentru mediu şi sănătatea umană şi care sunt interzise sau supuse unor restricţii severe la nivel internaţional va permite ţinerea unei evidenţe a importatorilor şi cantităţii de substanţe chimice de acest gen importate în ţară, precum şi va facilita controlul gestionării acestora în momentul în care ele devin deşeuri.  Proiectul Regulamentului privind exportul şi importul de produse chimice care prezintă risc pune în aplicare în Convenția de la Rotterdam privind procedura de consimțământ prealabil în cunoștință de cauză aplicabilă anumitor produse chimice care prezintă risc și pesticide, care fac obiectul comerțului internațional la care Republica Moldova a aderat prin Legea nr. 389-XV din 25.11.2004.  Pentru a atinge un nivel ridicat de protecție a sănătății umane și a mediului, în proiectul Regulamentului sunt incluse o serie de dispoziții suplimentare care depășesc cerințele convenției. Domeniul de aplicare al proiectului Regulamentului privind exportul şi importul de produse chimice care prezintă risc se extinde, de exemplu, la cerințele pentru notificarea de export și pentru consimțământul explicit pentru toate țările, în loc să se aplice numai țărilor care sunt părți la convenție.  Produsele chimice care fac obiectul Convenției de la Rotterdam sunt pesticidele și produsele chimice industriale care au fost interzise sau sever limitate de către părți din motive legate de sănătate sau de mediu. Produsele chimice care au fost identificate în mod explicit ca făcând obiectul procedurii consimțământului prealabil în cunoștință de cauză (PIC) în temeiul Convenției de la Rotterdam sunt incluse în anexa III la convenție.  Procedura PIC este un mecanism de obținere și difuzare oficială a deciziilor părților importatoare de a permite sau nu importul viitor al anumitor produse chimice. Principiul fundamental este acela că produsele respective nu trebuie expediate fără consimțământul prealabil în cunoștință de cauză al părții importatoare.  Domeniul de aplicare al proiectului Regulamentului privind exportul şi importul de produse chimice care prezintă risc depășește cerințele Convenției în scopul atingerii unui nivel înalt de protecție a sănătății umane și a mediului.  Structura Regulamentului este mai complexă, prin faptul că împarte în continuare cele două categorii de utilizare prevăzute de Convenție (pesticide și produse chimice industriale) în patru subcategorii:  • Pesticide - împărțite în   * + pesticide utilizate ca produse fitosanitare (PPP) reglementate de Regulamentul (CE) nr. 1107/200921;   + alte pesticide, cum ar fi produsele biocide în sensul Directivei 98/8/CE22 și dezinfectanți, insecticide și paraziticide reglementate de Directivele 2001/82/CE și 2001/83/CE;   • Produse chimice industriale – împărțite în  − produse chimice destinate folosirii de către specialiști;  − produse chimice destinate folosirii de către public.  Utilizarea acestor subcategorii implică faptul că, în conformitate cu proiectul Regulamentului, mai multe produse chimice fac obiectul notificărilor de export decât ar fi cazul dacă s-ar respecta numai categoriile de utilizare ale convenției de la Rotterdam.  Proiectul Regulamentului privind exportul şi importul de produse chimice care prezintă risc stabilește obligații pentru operatorii care doresc să exporte produse chimice. Exportul unor astfel de produse chimice face obiectul a două tipuri de cerințe:   * notificarea de export și * consimțământul explicit.   **Notificarea de export** diferă de procedura PIC, întrucât aceasta nu solicită părților o decizie cu privire la importul viitor al produsului chimic. Aceasta doar informează părțile că este prevăzută expedierea unui produs chimic care este interzis sau sever restricționat pe teritoriul părții exportatoare. În plus, exportul produselor chimice interzise sau sever restricționate, precum și al produselor chimice care fac obiectul procedurii PIC trebuie să fie etichetat în mod corespunzător și însoțit de informații de bază privind sănătatea și siguranța sub forma unei fișe cu date de securitate.  **Consimțământul explicit** trebuie să fie solicitat și primit prin intermediul așa numitei Autorități Național Desemnate (AND) a exportatorului și al AND (sau altă autoritate competentă) din țara importatoare. Se recomandă ca exportatorul sau importatorul să nu contacteze în mod direct autoritățile din țara importatoare până ce AND din țara exportatoare nu a procedat la o abordare formală.  În baza Convenției de la Rotterdam, părțile desemnează una sau mai multe autorități naționale, pentru a îndeplini funcțiile administrative prevăzute de convenție. Așa-numitele autorități naționale desemnate (AND) reprezintă punctele de contact dintre o parte și secretariatul convenției (asigurat în comun de UNEP și FAO) și între diferitele părți. Autoritățile naționale desemnate joacă un rol esențial în punerea în aplicare a convenției și în diseminarea informațiilor privind convenția la nivel național.  În temeiul proiectului Regulamentului, Autoritatea publică în domeniul substanţelor chimice reprezintă “autoritatea naţională desemnată” pentru Convenţia de la Rotterdam și îndeplinește funcțiile administrative prevăzute de Regulament.  Proiectul Regulamentului privind exportul şi importul de produse chimice care prezintă risc prevede următoarele instituții ca autorități competente desemnate la nivel central responsabile pentru aplicarea prevederilor acestuia:   1. Ministerul Agriculturii, Dezvoltării Regionale și Mediului, în calitate de autoritate centrală în domeniul mediului pentru promovarea politicii în domeniul managementului integrat al substanțelor chimice pe întreg ciclul de viaţă. 2. Autoritatea publică în domeniul substanțelor chimice, care: 3. constituie autoritatea naţională desemnată (AND) pentru Convenţia de la Rotterdam privind procedura de consimţămînt prealabil în cunoştinţă de cauză, aplicabilă anumitor produşi chimici periculoşi şi pesticide care fac obiectul comerţului internaţional, la care Republica Moldova a aderat prin Legea nr. 389-XV din 25 noiembrie 2004; 4. perfectează, la solicitarea agentului economic, notificări de export al substanţelor chimice în cazul exportului acestora din Republica Moldova şi expediază acesta în adresa AND pentru Convenţia de la Rotterdam a părţii importatoare, sau în adresa autorităţilor competente ale altor ţări importatoare şi solicită, după necesitate, eliberarea consimţămîntului prealabil de import a produselor chimice periculoase şi/sau răspunsului de import în conformitate cu procedura privind importul şi exportul produselor chimice periculoase, stabilită de Guvern; 5. examinează notificări de export al substanţelor chimice parvenite de la AND pentru Convenţia de la Rotterdam a părţii exportatoare şi eliberează consimţămîntul prealabil de import a produselor chimice periculoase şi/sau răspunsul de import în conformitate cu procedura privind importul şi exportul produselor chimice periculoase, stabilită de Guvern; 6. eliberează autorizaţii pentru importul sau exportul substanţelor care distrug stratul de ozon, a echipamentelor şi produselor care conţin astfel de substanţe în baza Legii nr. 852-XV din 14 februarie 2002 pentru aprobarea Regulamentului cu privire la regimul comercial şi reglementarea utilizării hidrocarburilor halogenate care distrug stratul de ozon, precum şi art. 24 al prezentei legi |
| **5. Fundamentalitatea economică-financiară** |
| Costurile anticipate ale intervenţiei statului pentru asigurarea implementării prevederilor Convenţiei de la Rotterdam privind procedura de consimţămînt prealabil în cunoştinţă de cauză, aplicabilă anumitor produşi chimici periculoşi şi pesticide care fac obiectul comerţului internaţional sunt următoarele:  • Cheltuieli de administrare a notificărilor de export cu respectarea procedurii PIC (incluse în cheltuielile de funcţionare a autorității publice în domeniul substanțelor chimice).  • Cheltuieli de punere în aplicare (printre acestea, cheltuieli de control vamal).  Se anticipează că doar foarte puţine companii (sau niciuna) vor fi afectate de cerinţele de notificare a exportului substanţelor, în conformitate cu procedurile de consimţămînt prealabil în cunoştinţă de cauză (PIC), aşa cum în Republica Moldova conform datelor disponibile nu se desfăşoară activităţi de producere a substanţelor chimice periculoase interzise sau sever restricţionate la nivel internaţional şi care fac obiectul notificării în conformitate cu prevederile Convenţiei de la Rotterdam, iar re-exportul unor asemenea substanţe va fi interzis conform prevederilor proiectului de Lege privind substanţele chimice.  Agenții economici care produc sau importă substanţe chimice şi amestecuri vor suporta costurile de etichetare, notificare şi pregătirea fişelor tehnice de securitate, precum şi pentru introducerea treptată a noilor substanţe ca substituenţi pentru substanţele interzise. |
| **6. Modul de încorporare a actului în cadrul normative în vigoare** |
| Aprobarea proiectului de hotărire nu implică modificarea altor acte normative |
| **7. Avizarea și consultarea publică a proiectului** |
| În procesul de elaborare a prezentului proiect vor fi respectate regulile procedurale aplicabile pentru asigurarea transparenței decizionale, prevăzute de Legea nr. 239-XVI din 13.11.2008 privind transparența în procesul decizional. Proiectul hotărârii Guvernului, împreună cu proiectul regulamentului şi nota informativă sunt disponibile publicului pe pagina web oficială a Ministerului Agriculturii, Dezvoltării Regionale și Mediului (http://madrm.gov.md/) la rubrica Transparenţa decizională/Proiecte de documente și pe portalul particip.gov.md. |

**la proiectul Hotărârii Guvernului**

**cu privire la aprobarea Regulamentului privind exportul şi importul de produse chimice care prezintă risc**

**Secretar general de Stat Iurie UȘURELU**

*Ex.: Ion Gherman*

*tel.: +373 (22) 204-526*